lv lv lv lv lv lv lv lv lv lv lv lv lv lv lt lv lv lv lv lt lt eo lv lv ms cs lv fr lv lv lv lv tr lv es eu lv lv lv lv lv lv lv lv lv lv nl lv lv nl lv lv lv lv lv lv gl uz lv lv lv lv lv lv lv lv lv lv lv lv lv lv lv lv lv lv lv lv de lv lv fr lv tr lv lv lv lv lv lv lv pt lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv en en lv lv en en lv lv lv lv lv lv en lv lv lv lv lv lv lv lv lv lv lv lv de lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv ca es es ne lv lv lv lv lv lv en en en id lv en en lv lv id lv lv fi en en en lv en en en lv lv lv war en
Informācija par papildpasākumiem | LATVIJAS PIRMĀS PALĪDZĪBAS VIENĪBA
Pirmās palīdzības sniegšanas apmācības bērnudārzu, skolu un augstskolu audzēkņiem
Organizējam pirmās palīdzības sniegšanas sacensības skolēniem un studentiem
EIROPAS ATBALSTA FONDS VISTRŪCĪGĀKAJĀM PERSONĀM
ATBALSTA KOMPLEKTU IZDALES VIETAS UN LAIKI
Atbalsta komplektu izdale Aizputes pagastā
Atbalsta komplektu izdale Durbes pagastā
Atbalsta komplektu izdale Grobiņas pagastā
Biedrības “LATVIJAS PIRMĀS PALĪDZĪBAS VIENĪBA” darbības mērķis ir ”Personības attīstības veicināšana un atbalstīšana, bērnu un pieaugušo izglītošana, veselības veicināšana, saturīga brīvā laika organizēšana”, tāpēc mēs labprāt rīkojam dažādus pasākumus Eiropas Atbalsta fonda vistrūcīgākajām personām Darbības programmas ietvaros.
Eiropas atbalsta fonda vistrūcīgākajām personām programmas ietvaros 2022. gadā notiks 4 papildpasākumu cikli.
1. Esi vesels laika periodā no 15.03.2022. līdz 31.03.2022.
Papildpasākuma laikā klienti saņem zināšanas par galvenajām lietām katra cilvēka dzīvē, kas palīdz saglabāt veselību. Līdz ar to, ka šobrīd pasaulē ir kara apstākļi, daudzi miljoni cilvēku dodas bēgļu gaitās, tad papildpasākuma laikā katrs klients saņem papildus informatīvu materiālu no portāla www.sargs.lv, kur sniegta informācija par to, kas katram jāzina par rīcību pirmajās 72 stundās, kādi materiāli jāsagatavo, kas jāpārrunā ar bērniem. Katrs klients tiek aicināts padomāt, izlasīt, kā arī izpildīt testu. Mēs visi ticam un ceram, ka šīs būs tikai zināšanas, ka mums nevajadzēs tās izmantot praktiski.
Saudzēsim sevi, savus tuviniekus, kā arī visi kopā palīdzēsim cilvēkiem, kuri šobrīd aizvien vairāk jau ierodas pie mums no Ukrainas!
2. Veselībai un skaistumam laika periodā no 13.06.2022. līdz 30.06.2022.
Pasākuma laikā dalībnieki tiek aicināti ar savu rūpīgu darbu sagatavoties ziemai, papildināt savus krājumus un reizē arī rūpēties par veselīgu dzīvesveidu un savu veselību.
3. Es zinu laika periodā no 20.09.2022. līdz 30.09.2022.
Šo rudeni un ziemu sola visiem ļoti grūtu. Cenu kāpumu ikdienu jau izjūt katrs no mums, tāpēc ir svarīgi, ka katrs var pateikt: “Es zinu”, kā rīkoties, ko darīt un ko es varu jau šobrīd izdarīt, lai solīto “bargo ziemu” visi kopā varētu pavadīt mierīgāk un priecīgāk. Ļoti ceram, ka mums visiem kopā izdosies. Mūsu aicinājums ir doties dabā, kur vēl aizvien var atrast daudz vērtīgu materiālu, ko sagatavot ziemas krājumiem. Šajā izdevumā apkopojām informāciju par vērtīgiem augiem, ko rudenī varam savākt un sagatavot, kā arī kādu atbalstu ir paredzējusi valsts, lai sniegtu palīdzētu saviem iedzīvotājiem apkures sezonā.
Papildpasākums – konsultācijas norises grafiks:
20.09.2022. plkst. 11.00 -12.00 Nīcā, Bārtas iela 6.
21.09.2022. plkst. 15.00 – 15.30 Kalvenē, Skolas iela 1.
21.09.2022. plkst. 16.00 – 16.30 Tadaiķu pagastā, Lieģi, Parka iela 2.
27.09.2022. plkst. 13.00 – 14.00 Priekulē, Ķieģeļu iela 7.
27.09.2022. plkst. 15.30 – 16.00 Gaviezē, “Āmuļi”.
4. Manam priekam un izaugsmei laika periodā no 01.10.2022. līdz 31.12.2022
Plānotie papildpasākumi 2021. gadā
Eiropas atbalsta fonda vistrūcīgākajām personām programmas ietvaros 2021. gadā notiks 4 papildpasākumu cikli.
Droša un veselīga pārtika
Gadskārta svētki – vasaras saulgrieži
1. Droša un veselīga pārtika laika periodā no 01.01.2021. līdz 31.03.2021.
Pasākumā “Droša un veselīga pārtika” kopā ar dalībniekiem mācīsimies, kāda ir veselīgas pārtikas nozīme mūsu dzīvē, kādēļ ir jāskatās uz produktu termiņiem. Vērsīsim uzmanību arī uz iemesliem, kādēļ vajadzētu apdomāt iespējas pašiem audzēt savu pārtiku savu iespēju robežās.
2. Gadskārta svētki – vasaras saulgrieži laika periodā no 01.04.2021. līdz 30.06.2021.
Pasākuma “Gadskārtu svētki – vasaras saulgrieži” dalībniekiem tiks piedāvāta iespēja piedalīties radošajās darbnīcās, apgūt prasmes Jāņu ēdienu gatavošanā, Jāņu vainagu pīšanā utt. Ja tikšanās klātienē būs ierobežotas, tad klienti saņems informatīvus materiālus par iepriekš nosauktajām tēmām un iespēju dalīties ar savām ģimenes tradīcijām, svinot latviešu gadskārtu svētkus.
3. Es-Vidē! laika periodā no 01.07.2021. līdz 30.09.2021.
Pasākuma “Es – Vidē” klienti tiks informēti un iesaistīti papildpasākumā, kura mērķis ir papildināt klientu zināšanas un veicināt izpratni par vides aizsardzību, kā rezultātā veicināt Eiropas Savienības un Latvijas mērķu sasniegšanu vides aizsardzībā un  draudzīgas vides veidošanā.
4. Esi redzams! laika periodā no 01.10.2021. līdz 31.12.2021.
Pasākumos “Esi redzams!” plānots veicinātu sabiedrības redzamību gada tumšākajos mēnešos. Kopīgi plānots iepazīstināt klientus par atstarotāju nepieciešamību, lai gada tumšajā periodā būtu redzami, tādējādi saudzējot savu veselību un reizē arī palīdzot citiem satiksmes dalībniekiem.
Vairāk informāciju par papildpasākumiem var saņemt katrā komplektu izdales vietā vai zvanot pa tālruni 63483364
Rudens veltes – Ziemas krājumi
“LATVIJAS PIRMĀS PALĪDZĪBAS VIENĪBA” aicina katram klientam sagatavot savas labākas rudens velšu receptes, lai dalītos ar citiem un iesniegt tās papildmateriālu izdales vietās, lai kopīgi varētu izveidot rudens velšu recepšu izlasi.
Aicinām receptes iesniegt līdz 10.11.2020.
Liepājā, Uliha ielā 35/37, katru darba dienu no 09.00 līdz 17.00;
Aizputes novadā, Aizputē, Avotu ielā 2-8, pirmdienās, otrdienās, trešdienās un piektdienās no 09.00 līdz 11.00 un ceturtdienās no 16.00 līdz 18.00;
Durbes novadā, Tadaiķu pagastā, Lieģos, Parka ielā 2, katra mēneša otrajā trešdienā no 13.30 līdz 14.00;
Grobiņas novadā, Dubeņos, Centra iela 6,  katra mēneša otrajā trešdienā no 10.30 līdz 11.00;
Nīcas novadā, Nīcā, Bārtas ielā 6, katra mēneša trešajā otrdienā no 11.00 līdz 12.00;
Priekules novadā, Priekulē, Ķieģeļu ielā 7, katra mēneša otrajā trešdienā no 15.00 līdz 16.00 un katra mēneša ceturtajā otrdienā no 13.00 līdz 14.00.
Biedrība “LATVIJAS PIRMĀS PALĪDZĪBAS VIENĪBA”
Ivērojot COVID-19 drošības pasākumus, papildpasākums norisināsies individuāli.
Mans vasaras pārgājiens – veselīgai dzīvei
Aicinām Jūs piedalīties konkursā – “Mans vasaras pārgājiens veselīgākai dzīvei”!
No 28.07.20. līdz 28.08.2020. dodies savā vasaras pārgājienā!
Uztaisi bildi, kā tu dodies pārgājienā!
Atsūti savu fotogrāfiju un īsu maršruta aprakstu uz e-pastu lppv@inbox.lv līdz 29.07.2020.
Liepājas un Grobiņas, Priekules, Nīcas, Durbes, Aizputes novadu interesantākos maršrutus un pārgājiena dalībniekus apbalvosim!
Biedrība “LATVIJAS PIRMĀS PALĪDZĪBAS VIENĪBA”
Uliha iela 35/37, Liepāja
Tel. 63483364 vai 25665136
Motivācijas programma – Gribu strādāt!
Ar šī gada 5.maiju biedrība uzsāk papildpasākuma norisi “Motivācijas programma – Gribu strādāt!”.
2019.gadā, organizējot papildpasākumu “Dzīves kvalitātes apzināšanās un nepieciešamie uzlabojumi”, veicām dalībnieku aptauju. 69.4% no klientiem, kas piedalās programmā “Eiropas atbalsta fonds vistrūcīgākajām personām” un saņem atbalsta komplektus, norādīja, ka viņus “neapmierina pašreizējā dzīves situācija”. 88.8% aptaujāto rakstīja, ka “vēlas uzlabot savu dzīves situāciju”. Tikai 7% no visiem klientiem, kas ir darba spējas vecumā, norādīja, ka “vēlas atrast darbu”.  Tas mūs pamudināja šajā gadā organizēt  papildpasākumu “Motivācijas programma – gribu strādāt”. Mēs bijām plānojuši ar Jums tikties klātienē un radošā veidā meklēt labākos risinājumus. Situācija Latvijā un pasaulē ir ieviesusi dažādas izmaiņas. Diemžēl pieaug darba meklētāju skaits, samazinās darba vietu skaits, jo arī uzņēmumiem ir jāpārtrauc savs darbs vai jāmeklē jauni darbības virzieni. Šajā izdevumā esam sagatavojuši dažus domu graudus, kas var Jums palīdzēt praktiski. Ja šodien iegūtā informācija vēl nav pielietojama, tad kādu diena tā var noderēt. Domāsim un meklēsim kopā, pats galvenais iedrošināsim viens otru jauniem sasniegumiem!
Papildpasākums norisināsies visās biedrības papildmateriālu izdales vietās.
Ar 2020.gada martu katrā biedrības “LATVIJAS PIRMĀS PALĪDZĪBAS VIENĪBA” papildmateriālu izdales vietā tiks veidoti pasākumi “Par drošību sadzīvē”. Sabiedrības veselības veicināšanai, kurās dalībnieki saņems informāciju par to, kā veicināt savu un savas ģimenes veselību, drošību savā ikdienas dzīvē.
Vaļasprieks ir cilvēka brīvā laika pavadīšanas veids, kas pozitīvi ietekmē noskaņojumu, ļauj atbrīvoties un uzlādēties.
Biedrība “LATVIJAS PIRMĀS PALĪDZĪBAS VIENĪBA” aicina ikvienu piedalīties un dalīties ar saviem vaļaspriekiem, ja tā ir adīšana, lasīšana, zīmēšana, pīšana, dziedāšana vai kāda cita aktivitāte. Interesantāko darbu, stāstu vai cita izpausmes veida autorus sagaidīs apbalvojumi.
Darbus var iesūtīt uz e-pastu – lppv@inbox.lv, pa pastu vai klātienē – Uliha iela 35/37, Liepāja, LV-3401, vai komplektu izdales vietās līdz 29.11.2019.
Lūgums, pie katra darba norādīt Vārdu, Uzvārdu un telefona numuru.
Darbu atklāšanas svētki notiks 13.12.2019. un tos varēs apskatīt līdz 30.12.2019. Uliha ielā 35,37, Liepāja.
Dzīves kvalitātes apzināšanās un nepieciešamie uzlabojumi rezultāti
No 01.09.2019. līdz 30.09.2019. papildpasākumos “Dzīves kvalitātes apzināšanās un nepieciešamie uzlabojumi” piedalījās 98 personas no Liepājas, Aizputes novada, Durbes novada, Grobiņas novada, Nīcas novada un Priekules novada.
Informatīvs atskats uz aptaujas rezultātiem:
Papildpasākumu dalībnieku vecums bija sākot no 20 gadiem līdz pat 91 gadam, ar vidējo dalībnieku vecumu 57 gadi.
60.2% dalībnieku bija sievietes, bet 39.8% vīrieši.
34.7% no aptaujātajām personām nav precējušies, 29.6% šķīrušies, 20.4% ir atraitnis/e un 15.3% no dalībniekiem ir precējušies.
Bērnu skaits ģimenē :
27.6% – nav bērnu;
28.6% – 1 bērns;
27.6% – 2 bērni;
10.2% – 3 bērni;
3% – 4 bērni;
2% – 5 bērni;
1% – 7 bērni.
Uz jautājumu, cik ilgi persona atrodas maznodrošinātā, trūcīgā, ārkārtas vai krīzes situācijā, pasākumu dalībnieku atbildes bija sākot no 2 mēnešiem līdz pat 15 gadiem.
Līdz 1 gadam – 36%;
No 1.1 gada līdz 5 gadiem – 43.7%;
No 5.1 gada līdz 10 gadiem – 14.3%;
10 un vairāk gadi – 6%.
69.4% no dalībniekiem atzina, ka viņus neapmierina pašreizējā dzīves situācija un 88.8% vēlas to uzlabot.
75.5% dalībnieki vēlas saņemt lielāku algu vai pensiju, bet tikai 7 personas vēlas sev atrast darbu, lai gan 65.8% atrodas darba spējas vecumā (no 18 līdz 63 gadiem).
20.4% no dalībniekiem savas dzīves kvalitātes uzlabošanai vēlas papildus iegūt izglītību, apmeklēt kursus.
28.6% no dalībniekiem vēlas sev iegūt patstāvīgu dzīves vietu, bet 25.5% ir nepieciešams tikai apģērbs, lai uzlabotos viņu dzīves kvalitāte.
Dzīves kvalitātes apzināšanās un nepieciešamie uzlabojumi
Aicinām dalībniekus piedalīsies aptaujā, kuras rezultātā varēs konstruktīvi izpētīt un apzināt personas situāciju un veidot plānu, lai uzlabotu dzīves kvalitāti, tādejādi rosinot pasākuma dalībniekus saprast, kāda veida palīdzība ir nepieciešama, lai veiksmīgi uzlabotu savu dzīves situāciju. Papildpasākumā ir iespējams piedalīties jebkurā biedrības “LATVIJAS PIRMĀS PALĪDZĪBAS VIENĪBAS” izdales punktā.
Latvija var lepoties ar savas zemes raženību, tādēļ periodā no aprīļa līdz jūnijam Biedrība “LATVIJAS PIRMĀS PALĪDZĪBAS VIENĪBA” EAFVP projekta programmas ietvaros ar tās klientiem apkopos klientu padomus, ieteikumus un veiksmes stāstus par to, kā pavasaris ienāk viņu dārzos. Katram ir iespēja piedalīties, nākot uz Uliha ielu 35/37, Liepājā, katru darba dienu no 09.00 līdz 17.00, vai uz Biedrības izdales vietām, kā arī ir iespējams iesūtīt savas atziņas pa e-pastu uz lppv@inbox.lv.
“No sirds sirdij” turpinās 2019.gadā
Papildpasākums “No sirds sirdij” turpināsies līdz šā gada februārim. 2018.gada nogalē katrā novadā un pilsētā, kur biedrība “LATVIJAS PIRMĀS PALĪDZĪBAS VIENĪBA” īsteno EAFVP projekta programmu klienti sagatavoja savus apsveikumus un saiņoja dāvanu – konfektes, ko biedrība saņēma no ziedotājiem.  Tagad ir sācies dāvanu saņemšanas laiks, sagatavotie apsveikumi ceļo uz citiem novadiem un pilsētām, iepriecinot atbalsta komplekta saņēmējus. Papildpsākumi tiek realizēti biedrības atbalsta komplektu izdales punktos.
Ar šī gada 17.novembri biedrība “LATVIJAS PIRMĀS PALĪDZĪBAS VIENĪBA” ir uzsākusi papildpasākumu “No sirds sirdij”, kurā aicināti piedalīties Eiropas atbalsta fonda vistrūcīgākajām personām atbalsta komplektu saņēmēji.
Pasākuma “No sirds sirdij” mērķis ir mazināt vientulības sajūtu, radīt pārsteigumu un prieku. Papilpasākuma laikā katram klientam ir iespēja uzrakstīt savu vēlējumu citam atbalsta programmas dalībniekam. Katrs vēlējums tiek izveidots kā rotājums un piestiprināts pie “Laimas” konfektes, ko aktivitātei nodrošināja ziedotājs. Ar Jauno gadu mēs, LPPV, katram no mūsu klientiem izdalīsim cita novada vai pilsētas programmas dalībnieku rakstīto novēlējumu. Papildpasākums notiek katrā biedrības atbalsta komplektu izdales vietā.
Sportiskā un veselību veicinošā pasākuma mērķis ir ikvienu klientu, kas piedalās programmā “EIROPAS ATBALSTA FONDS VISTRŪCĪGĀKAJĀM PERSONĀM” iesaitīt vienkāršās, sportiskās aktivitātēs. Sportot ir viegli, tas ir prieks. To var darīt katrs individuāli, kā arī visa ģimene kopā. Katrs no pasākuma dalībniekiem saņems piemiņas balvu, kā jau īstās sacensībās notiek.
21.augustā plkst. 11.00, pulcēšanās pie Nīcas pašvaldības ēkas, Bārtas ielā 6, Nīcas novadā
21.augustā plkst. 14.00, pulcēšanās pie Medzes pagasta pārvaldes, Medzē, Grobiņas novadā
28.augustā plkst.11.00, pulcēšanās pie Virgas pagasta pārvaldes, Paplakā, Priekules novadā
28.augustā plkst.13.00, pulcēšanās pie Sociālā dienesta, Ķieģeļu ielā 7, Priekulē, Priekules novadā
izmēģināsim pagatavot ēdienus no pavasarī sastopamajiem zaļumiem,Pasākumā:
sagatavosim dabisko smaržu spilventiņu,
izveidosim praktisko padomu krātuvīti par mājas tīrīšanas darbiem pavasarī.
Nāc, mēs gaidīsim Tevi
š.g. 3.maijā plkst.14.30 – Liepājā, Flotes ielā 14,
š.g. 16.maijā plkst. 10.00 – Aizputē, Pasta ielā 2,
š.g. 16.maijā plkst. 13.00 – Priekules novadā, Virgas pagasta pārvaldes zālē,
š.g.16.maijā plkst. 16.00 – Lieģos, Lieģu kultūras namā, š.g. 17.maijā plkst. 14.00 – Nīcas novadā, Nīcas kultūras namā,
š.g. 24.maijā plkst. 15.00 – Grobiņas novadā, Medzes pagasta pārvaldes zālē.
Par to, kas Tev jāzin. Tava veselība. PIRMĀ PALĪDZĪBA
Biedrība “LATVIJAS PIRMĀS PALĪDZĪBAS VIENĪBA”  katru ceturksni organizē papildpasākumus personām, kurām tiek izsniegti komplekti  Eiropas Atbalsta fonda vistrūcīgākajām personām programmas ietvaros.  Šajā periodā biedrības darbinieki un brīvprātīgie sagatvoja informatīvo avīzi “Par to, kas Tev jāzin. Tava veselība. PIRMĀ PALĪDZĪBA”. Tajā ir apkopota informācija par pirmo palīdzību un rīcību, ja atgadījusies kāda veselības problēma. Avīzē sniegta arī informācija par pareizu rīcību, ja jāizsauc ātrā palīdzība. Tajā sev noderīgu informāciju atradīs gan bērni, gan pieaugušie. Tā kalpos kā palīgs ikvienā ģimenē.
Avīze tiek  izdalīta kopā ar atbalsta komplektiem. Eiropas Atbalsta fonda vistrūcīgākajām personām programmas īstenošanas laikā biedrība iepriekšējos periodos ir sagatvojusi informatīvos bukletus par lētu un vienkāršu ēdienu  pagatavošanas receptēm,  dārzā sastopamu augu izmantošanu  virtuvē, medicīnas nolūkos  un saimniecībā, līdz ar to palīdzot veidot praktisku un noderīgu inormāciju krājumu katrai ģimenei.
Sākot ar 2017. gada 23. oktobri Liepājā un piecos tās apkārtnes novados notiek  pasākumi “Rudens svētki Tavās mājās”. Lūk, ieskats dažos no tiem!
Pasākumu laikā apmeklētāji mācās iesaiņot dāvanas, izveidot rotājumus un vārīt karameles.
Laika posmā no 2017. gada 6. jūlija līdz 14. jūlijam Liepājā un piecos tās apkārtnes novados tika rīkoti pasākumi “Par zivīm un ne tikai”.
Pasākuma vadītāji – Jānis Burdajs un Gunta Riekstiņa – aizrautīgi makšķernieki un izcili dabas pazinēji – atklāja zivju ķeršanas noslēpumus. Sīkāku informāciju var saņemt šeit.
Laika posmā no 2017. gada 31. maija līdz 21. jūnijam Liepājā, Durbē, Priekulē, Nīcā, Aizputes un Grobiņas novados tika rīkoti pasākumi “Svētki Tavās mājās. Līgo.”.
Pasākumos kopīgi gatavojām vasarīgus dekorus, ar kuriem izrotāt māju, kā arī, gaidot svētkus, gatavojām Jāņu dienas cienastu. Visi dalībnieki saņēma bukletus ar informāciju par to, kā sagatavoties svētkiem. Sīkāku informāciju var saņemt šeit.
Laika posmā no 2017. gada 13. marta līdz 31. martam Liepājā, Durbē, Priekulē, Nīcā, Aizputes un Grobiņas novados tika rīkoti pasākumi “Mīļdarbiņi tējas vakariem”. Pasākumos, gaidot Lieldienas, veidojām rotājumus un lējam krāsainas sveces. Sīkāku informāciju par pasākumu norises laikiem var saņemt šeit.
Laika posmā no 2016. gada 30. novembra līdz 21. decembrim Liepājā un piecos apkārtnes novados tika rīkots septītais pasākumu cikls – “Mājas siltumam un svētībai. Otrā daļa.” Šajā reizē kopīgi pagatavojām Elzasas ābolkūku un, gaidot Ziemassvētkus, veidojām rotājumus savai mājai. Katrs dalībnieks saņēma īpašo bukletu ar svētku receptēm, kuru pagatavošanā var izmantot lētus un visiem pieejamus produktus.  Sīkāku informāciju par norises laikiem un vietām skatīt šeit.
Sestais pasākumu cikls “Par to, kas Tev jāzina. Remonts Tavās mājās.” notika laika posmā no 2016. gada 21. septembra līdz 29. septembrim. Sīkāku informāciju skatīt šeit.
Piektais pasākumu cikls “Mājas siltumam un svētībai” notika laika posmā no 2016. gada 20. jūnija līdz 30. jūnijam. Pasākumu cikls aizsākās ar nodarbību Liepājā, tālāk, 27. jūnijā, pasākumi notika Grobiņas novada Bārtā un Aizputes novada Kazdangā. 29. jūnijā pasākumi notika Nīcā un Priekulē, bet 30. jūnijā Durbes novada Tadaiķu pagasta Lieģos.
Uz pasākumu “”Mājas svētībai un siltumam” aicinātām personām bija sniegta iespēja pagatavot interesantus ēdienus no dabas veltēm, konkrētāk – nātrēm un skābenēm. Papildus gatavojām neparastāku desertu – marmorkūku. Dalībnieki varēja uzzināt interesantu un noderīgu informāciju par dažādu augu – dārzā sastopamu nezāļu – izmantošanas iespējām virtuvē, medicīnā un saimniecībā.
Ceturtais pasākumu cikls “Par to, kas Tev jāzina. Otrā daļa” notika laika posmā no 2016. gada 24. februāra līdz 3. martam. Sīkāku informāciju skatīt šeit.
Trešais pasākumu cikls “Izglītība mūsu ģimenē” notika 27. oktobrī Nīcā, 28. oktobrī Aizputes novada Kalvenē, 29. oktobrī Grobiņas novada Medzē, Priekulē un Liepājā, bet 30. oktobrī Durbes novada Tadaiķu pagasta Lieģos.
Uz pasākumu “Izglītība mūsu ģimenē” aicinātām personām tika sniegta iespēja satikties ar speciālās izglītības skolotāju, logopēdi, sociālo pedagoģi un daudzu grāmatu autori – Irēnu Hadaņonoku – Tjarvi. Lekcijas mērķis bija pastāstīt klausītājiem par vienkāršām lietām, kuras neprasa lielus materiālus ieguldījumus, taču var palīdzēt bērniem uzlabot sekmes skolā, attīstīt savas prasmes, tādējādi paaugstinot iespēju iegūt labu izglītību un nākotnē – arī labu darbu. Nodarbību noslēgumā katrs pieaugušais varēja mēģināt izprast sava bērna izjūtas, praktiski darbojoties ar lektores sagatavotajiem uzskates materiāliem.
Otrais pasākumu cikls “Par to, kas Tev jāzina” norisinājās 22. septembrī – Aizputē, Priekulē un Liepājā,  29. septembrī Grobiņas novada Gaviezē, Durbē un Nīcā.
Uz pasākumiem “Par to, kas Tev jāzina” aicinātām personām tika sniegta iespēja satikties ar profesionālu juristi un mājražotāju Inesi Kurzemnieci, lai gūtu iedrošinājumu uzsākt strādāt kā mājražotājam un nopelnīt papildus ienākumus sev un savai ģimenei. Lekcijas apmeklētāji saņēma praktisku informāciju par mājražošanas uzsākšanu, kā arī guva atbildes uz sevi interesējošiem juridiskiem jautājumiem. Katrs dalībnieks saņēma printētu materiālu ar informāciju par nodokļu atvieglojumiem mājražotājiem. Pēc pasākuma – Ineses Kurzemnieces mājražojumu degustācija, lai dalībnieki gūtu priekšstatu par mājražošanas plašajām iespējām.
Pirmais pasākumu cikls “Drošība Tavās mājās” sākās ar aktivitātēm 2015. gada 9. jūnijā Nīcā,  turpinājās 17. jūnijā Priekulē, 26. jūnijā Kazdangā, 29. jūnijā Grobiņā un Liepājā, bet noslēdzās 30. jūnijā, Durbes novada Tadaiķu pagasta Lieģos.
Uz pasākumiem “Drošība Tavās mājās” aicinātām ģimenēm tika piedāvāta iespēja 2 stundu laikā, apmeklējot dažādas darbnīcas, uzzināt noderīgu informāciju par lietām, kas jāievēro sadzīvē personīgās un visas ģimenes drošības un veselības saglabāšanai. Dalībnieki darbojās “Pirmās palīdzības”, “Pagatavosim paši”, “Lielo kārtotāju”, “Nākotnes plānu” un “Noderīgās informācijas” darbnīcās. Pasākumus vadīja D.Vilemsone, kopā ar organizācijas brīvprātīgajiem darbiniekiem. Katrs pasākums tika kopīgi izplānots un veidots tā, lai katrā no uzdevumiem varētu piedalīties visi ģimenes locekļi, neatkarīgi no vecuma. Pēc pasākumiem dalībnieki cienājās ar pašu sagatavoto cienastu, kā arī visas ģimenes saņēma informatīvu bukletu par drošību mājās.
Visi pasākumi tika organizēti Eiropas Atbalsta fonda Vistrūcīgākajām personām Darbības programmas ietvaros.
3. Es-Vidē! laika periodā no 01.07.2021. līdz 30.09.2021.
Pasākuma “Es – Vidē” klienti tiks informēti un iesaistīti papildpasākumā, kura mērķis ir papildināt klientu zināšanas un veicināt izpratni par vides aizsardzību, kā rezultātā veicināt Eiropas Savienības un Latvijas mērķu sasniegšanu vides aizsardzībā un  draudzīgas vides veidošanā.
4. Esi redzams! laika periodā no 01.10.2021. līdz 31.12.2021.
Pasākumos “Esi redzams!” plānots veicinātu sabiedrības redzamību gada tumšākajos mēnešos. Kopīgi plānots veidot atstarotājus, kurus klienti uzreiz pēc izgatavošanas varēs pielietot, lai gada tumšajā periodā būtu redzami, tādējādi saudzējot savu veselību un reizē arī palīdzot citiem satiksmes dalībniekiem.
Vairāk informāciju par papildpasākumiem var saņemt katrā komplektu izdales vietā vai zvanot pa tālruni 63483364
Liepājā, Ūliha iela 35/37.
Telefons saziņai: 63483364, 29519459
Labdarības veikals strādā darba dienās: 09:00-17:00
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
LATVIJAS PIRMĀS PALĪDZĪBAS VIENĪBA
Already have a WordPress.com account? Log in now.
LATVIJAS PIRMĀS PALĪDZĪBAS VIENĪBA